కున్వర్ డానిష్ అలీ

కున్వర్ డానిష్ అలీ ( జననం 10 ఏప్రిల్ 1975)  భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో అమ్రోహా నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
కున్వర్ డానిష్ అలీ ఢిల్లీలోని జామియా మిలియా ఇస్లామియాIలో చదువుతున్నప్పుడు విద్యార్థి దశ నుంచే రాజకీయాల్లో చురుగ్గా ఉంటూ యువ జనతాదళ్‌తో ఛత్ర జనతాదళ్ అధ్యక్షుడిగా పని చేశాడు. ఆయన ఆ తరువాత జనతాదళ్ (సెక్యులర్) పార్టీలో చేరి క్రియాశీల రాజకీయాలలో అడుగు పెట్టాడు.  కున్వర్ డానిష్ అలీ 2019 లోక్‌సభ ఎన్నికలకు ముందు ఉత్తరప్రదేశ్ రాష్ట్రము నుండి లో‍క్‍సభ ఎన్నికల్లో పోటీ చేయాలనే కోరికను వ్యక్తం చేయడంతో జేడీఎస్‌ అధ్యక్షుడు హెచ్‌డి కుమారస్వామి సలహా మేరకు ఆయన 2019లో బహుజన్ సమాజ్ పార్టీలో చేరి, 2019లో జరిగిన లోక్‌సభ ఎన్నికలలో అమ్రోహా నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి బిజెపి అభ్యర్థి కన్వర్ సింగ్ తన్వర్‌ను ఓడించి తొలిసారి లోక్‌సభ సభ్యుడిగా ఎన్నికయ్యాడు.

కున్వర్ డానిష్ అలీ పార్టీ వ్యతిరేక కార్యకలాపాలకు పాల్పడుతున్నాడని ఆయనను 2023లో బీఎస్‌పీ నుండి సస్పెండ్ చేసింది. ఆయన ఆ తరువాత కాంగ్రెస్‌ పార్టీలో చేరి, 2024లో జరిగిన లోక్‌సభ ఎన్నికలలో అమ్రోహా నియోజకవర్గం నుండి పోటీ చేసి ఓడిపోయాడు.
మూలాలు 	   

వర్గం:1975 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:భారత జాతీయ కాంగ్రెస్ నాయకులు